經數: 一七七九

經名: 維摩經略疏垂裕記卷第十

頁數: 八四一

上              欄

不者. 暹云. 不生不滅不斷不常不一不異不

來不去. 故言八也. 若無至四十二地者. 卽小

般若云. 一切賢聖皆以無爲法而有差別也.

若分至皆具諸字者. 卽楞伽云. 一地具足一

切地也. 三當知下. 結於三義中唯初義與今

菩薩位數相當. 旣開合相收. 故同後二. 故云

卽表此之三義. 二約自行. 五百身因如前記.

今以小例大故引之. 三約化他. 我無我至如

是者. 以八倒例生滅說之. 以生是四榮滅是

四枯. 故四約別圓二. 初正釋. 暹云. 文殊以無

言. 言於無言者如經云. 如我意者於一切法

無言無說名入不二也. 二料簡二. 初問二苦

二. 初兩敎區別. [&FFFF]#溪云. 若作三門等者. 此緣

前文對文殊淨名. 判三十二人例別竟. 今更

問答顯別圓耳. 不可[&FFFF]#判以爲別敎. 若於一

門攝四十二.  諸門亦然. 二四門收束. 二法自

下隨文別釋三. 初明三十一菩薩各說. 三十

一. 初法自在三. 初正釋二. 初釋名[&FFFF]#溪云. 則

權實至無縛者. 如問疾中. 慧與方便對論縛

解. 今云自在卽是二用. 慧卽實慧. 故云二慧.

權慧自在實慧無縛. 二生滅下釋門. 皆是隨

情等者. 未入初住見理. 住前相似等解悉是

隨情. 二簡非. [&FFFF]#溪云. 所以於初法自在文廣

料簡者. 在諸菩薩之首故爾. 下去大旨悉須

準此. 故下諸釋文相□略. 文爲三. 初簡非外

計. 二簡非三藏. 三簡非通敎. 各有問答悉如

文. 三今此下結示. 分中已脫者分見中道也.

二德字二. 初釋名. 二我下釋門二. 初正釋或

隨性欲等者自行也. 或爲赴機等者化他也.

中              欄

二若二下簡非未空於所者. 以涅槃爲我所

也. 三不瞬二. 初釋名. 頂生上□利. 緣如涅

槃聖行品. 二釋門. 不受有五種者. 大品行相

品云. 菩薩行般若時. 行亦不受不行亦不受.

亦行亦不行亦不受. 非行非不行亦不受. 不

受亦不受. 此五卽不受二邊也. 四德頂二. 初

釋名. 頂禪如前記. 二釋門. 五善宿二. 初釋

名. 二十八宿謂. 角亢等也. 五星者史記曰. 水

火金木土. 此五星者天之佐爲天經緯. 見伏

有時. 乃至五陰者. 謂此五星配五岳五常五

戒五藏五陰. 中略諸五故云乃至. 廣疏云乃

至五陰. 達五陰卽五涅槃名爲善宿. 此約所

配. 日星宿三昧者. 中智如日空智如五星假

智如列宿. 二釋門. [&FFFF]#溪云. 是動念等者. 念動

故所以境動. 今但通以不動之心對於動境.

故三敎境智名之爲二. 唯圓境智方名不二

名無動念. 六善眼二初釋名. [&FFFF]#溪云. 善眼者

慧眼也. 卽是分得如世尊慧眼. 二釋二. 初

[&FFFF]#他解. [&FFFF]#溪云. 大乘三解小宗一解□不分

別. 一相之淺深也. 文爲二. 初人師. 二毘曇.

或非心法者卽色也. 或大或小者. 生住異滅

各有大小也. 謂小生生大生等如前記. 八相

皆約一法等者. 謂大小四相共成八也. 故名

二相者. 不同曰二. 故八亦云二也. 若不得此

一法者. 心法旣空八相安在. 色法亦爾. 今皆

不用者. [&FFFF]#溪云. 又若待對明一明無則不用

也. 二今取下明今釋三. 初依大論. 相與法等

者. 相謂八相. 法謂本法. [&FFFF]#溪云. 今取釋論等

者. 非異是一. 非一是無. 又非此一無方名不

下              欄

二. 次亦如下且先將一以破於數. 次一相無

相下雙破一無. 方名不二. 二據阿含. [&FFFF]#溪云.

更有三法開心爲四者. 文語稍略. 應云更有

三法色及心數. 更有四法開心爲三. 王數同

時及色爲四. 更有五法開心爲四. 對色爲五.

如此但是阿含小乘開合色心以釋一多. 暫

寄顯相非永用之. 若不下正明觀相. 三約三

脫. 七妙臂二. 初釋名. 或用事妙故得名者其

臂妙好也. 羅什云. 以施報故手能出無量寶

物如五河流. 故名妙臂也. 或權實下約所表

也. [&FFFF]#溪云. 不思議實與權理同. 二釋門. 菩

薩心聲聞心者. [&FFFF]#溪云. 此則兩敎菩薩對兩

敎二乘. 自善爲他者聲聞自善菩薩爲他. 八

弗沙二. 初釋名. 二釋門. [&FFFF]#溪云. 先出舊解.

泯此下斥舊. 今取下正釋. 九師子二. 初釋名.

二釋門. [&FFFF]#溪云. 先約世兩名. 次辨同異. 若

取下斥舊. 今取下正釋. 摩訶那伽此云大龍.

名佛爲人中大龍也. 十師子意二. 初釋名. 二

釋門. 十一淨解. 有爲等者. [&FFFF]#溪云. 先分名

體. 意云前文已作漏與無漏名竟. 今復更1丘

有爲無爲名者. 以門別故. 故更以有爲對三

無爲. 如得無漏亦是有爲者. 暹云. 下香積品

疏云. 又從須陀洹至羅漢. 所得智慧名有爲.

所得斷名無爲. 無爲卽是有餘涅槃. 今可例

彼也. 數緣非數緣者. 卽新云擇滅非擇滅也.

俱舍頌云. 此中空無□. 擇滅謂離繫. 畢竟□

當生. 別得非擇滅. 釋曰. 空無□者謂太虛空

無□爲性也. 非謂所見空一顯色及竅隙等.

擇滅離繫者隨繫事各別. 隨三界繫見見品

經數: 一七七九

經名: 維摩經略疏垂裕記卷第十

頁數: 八四二

上              欄

品皆名爲繫. 所繫不同名爲隨事. 離一繫故

得一擇滅. 擇力所滅名爲擇滅. 謂斷智推度

令滅故名擇滅. □當生等者. 此非擇. 二類不

同. 謂根塵闕緣及所證位諸無知惑. 不得續

起名□當生. 如緣一色時於餘色及餘四塵得

非擇滅. 爲正緣色□餘四. 色等當不生. 故一

是涅槃者. 暹云. 擇滅無爲也. 二非涅槃者虛

空及非擇滅也. 今將離一切數等者. [&FFFF]#溪云.

以有爲中數對三無爲中數緣滅. 名之爲二.

若無彼數及數滅者是則不二. 十二那羅延

二. 初釋名. 那羅延者涅槃疏□爲金剛. 二釋

門. 不出不到者. 不出生死不到涅槃. 以皆空

故. [&FFFF]#溪云. 正當通意. 今須在圓. 十三善意.

十四現見. [&FFFF]#溪云. 現見文中不釋名. 已[&FFFF]#中

道故名現見. 癡是無明乃至老死. 此中具指

十二緣也. 此用經意成今觀也. 今觀不盡是

空者. 是中道空從非盡. 下釋出中空名爲不

盡. 此盡不盡卽非盡非不盡. 十五普守二. 初

釋名. 二釋門. [&FFFF]#溪云. 言故於我無等及引八

自在我者. 二名俱在中道法性. 故須引之以

防名同義同之失. 故名同義異釋之十六電

天二. 初釋名. 二釋門. [&FFFF]#溪云. 明無明爲二

者. 此是界內不卽無明. 故與界外明爲二耳.

無明卽明下正釋其相. 卽是相卽之無明也.

無明卽明無明之體尙自不二. 何肉於明故

云佛性卽是明也. 明有三種者汎出之耳. 十

七喜見二. 初釋名. 二釋門. [&FFFF]#溪云. 先斥拙次

今卽下正釋者. 如幻有卽空. 一切法趣空不

空是眞空也. 十八明相. [&FFFF]#溪云. 四種空種等

中              欄

亦先立. 次四種乃至不二正釋也. 言內外皆

空者卽體空也. 卽是中道空也. 具如前釋. 十

九妙意. 二十無盡意. 今明布施等者達藏通

之二. 成今不二. 六度之通別者. 六度是別□

向是通. 六皆□向故. 二十一深慧. [&FFFF]#溪云. 深

慧名文中不釋. 見底之慧故名爲深. 底卽實

相. 二十二寂根二. 初釋名. 三無漏根者如前

記. [&FFFF]#溪云. 此是大乘三無漏根從於寂滅實

相而生. 六根得淸淨者分眞淸淨也. 二釋門

二. 初廣釋三寶義二. 初明二相. 文中先問起

三寶. 是三不應云二. 旣言下作兩意答釋. 初

約異故名二. 是則四法乃至無量. 對一如理

悉得名二. 豈但三法. 又解下次束三寶以爲

人法. 故知三寶□是二也. 言佛與衆生俱是

人者. 衆下多生字後人妄加也. 衆是僧耳. 以

僧伽□衆故. 故佛僧二寶俱是人也. 佛是果

人僧是因人. 故言下引大論證佛稱人. 以人

與衆生俱假名故. 人不曉此遂於上文衆字下

輒加生字. 二今觀下示不二二. 初正約三寶

示不二. 二何故下更歷三身示不二二. 初約

身廣明二. 初徵起總明. 二人就下約身別示

二. 初三身敵對. 二三身各明三. 初法身三寶

是法佛之師者. 法字誤也. 應云諸佛之師. 此

卽大經云. 諸佛所師所謂法也. 以法常故諸

佛亦常. 諸佛卽報智也. 此法身正是法佛豈

得又爲法佛之師耶. 可軌之法者. 以報智軌

則法性而成故. 卽是以法常故諸佛亦常也.

法以軌則爲義. 境智相稱者. [&FFFF]#溪云. 不稱則

不和. 旣約境智以明三寶而云境. 法佛智相

下              欄

稱者. 境亦稱智故名相稱. 二報佛三寶. [&FFFF]#溪

云. 與理相應者智應於理如前. 約理卽是理

應於智. 三應身三寶二雖復下結示不二. 然

此三身各明三寶者凡有二異. 若法報二身

□是境智照. 發等互成三義. 法身以所發

之智爲佛. 報身以所照之境爲法. 法身以境

同於智爲僧. 報身以智同於境爲僧. □由報

法相應相冥故. 得互望各爲三寶. 唯應身三

寶一向就應說. 細尋前文其義可見. 凡十二

寶者以源本三幷流出九. 源流共數則有十

二. 未曾有異者. 以三身一體人法不二故. 入

一實相者. 三九雖殊一心無別. 二三寶下略

例一切法. [&FFFF]#溪云. 諸法亦爾者. 諸法無非一

體三寶之實相也. 二十三心無□二. 初釋名

二釋門. 初斥小果. 滅卽涅槃滅者. 因果滅盡

之處卽是涅槃寂滅之理也. 今觀下正釋說

涅槃. 卽是色者. 空卽是色. 此空亦是中道之

空. 中道之中具一切色空故也. 二十四上善

二. 初釋名. 二釋門二. 初正釋現文. 此文亦有

二義. 初以異故名二. 前解者卽釋寂根中也.

又身下次義也. 束三爲二. □是色心. 色心爲

二者. [&FFFF]#溪云. 小乘入空猶見有二. 於實相中

見一切法不得一法豈分色心. 故云不二. 二

上來下對上結成. 善眼卽第六人. 四種空種

者卽第十八明相說門也. 今以上善對上二

人. 共成三脫各從一悟. 二十五福田. [&FFFF]#溪云.

經動者釋有進退. 初以四禪皆名無動. 次第

四禪及以四空乃名無動. 此但他人所解. 今

明如上所明無動但屬於福. 皆是有漏故皆

經數: 一七七九

經名: 維摩經略疏垂裕記卷第十

頁數: 八四三

上              欄

屬動. 對理無漏方名不動. 二十六華嚴. [&FFFF]#溪

云. 經云從我起二者. 意明破我見於無我故

云起二. 未達我性故起二也. 二十七德藏二.

初釋名. 二釋門. 如訶身子者卽不思議品初

文也. 故經云. 夫心法者無見苦心無斷集心

無造盡證修道之心乃至是則戱論非心法

也. 二十八月上二. 初釋名. 月團圓等者. 卽

華嚴云. 譬如淨滿月. 普現一切水. 形影雖無

量本月未曾二. 二釋門. 顯晦亦明暗也. 經云

如入滅受相定者. 以小定喩顯也. 以智照滅

故則無明. 結惑盡故無暗. 二十九寶印手二.

初釋名二釋門. 三十珠頂王. [&FFFF]#溪云. 珠頂王

名文中不釋. 譬如輪王頂上明珠. 是珠居

頂故云珠頂. 三十一樂實二. 初正釋樂實二.

初釋名二釋門二. 初釋實不實. 二釋肉慧眼

二初正釋二. 初牒文引經. 二二乘下依經示

義. 二但大下結示. [&FFFF]#溪云. 若約別敎爲語. 正

觀中道爲慧眼者. 於十住中遠觀所期耳. 從

十行去從空出假故云照二諦. 故從假邊名

爲法眼. 三諦同觀卽入初地. 二是中下釋諸

菩薩二. 初正示二釋疑. 二文殊菩薩說二. 初

分科. 二一諸下隨釋二. 初諸菩薩問. 二文殊

說二. 初略釋. 故云起想卽癡等般舟文也. 二

若作下廣釋二. 初約門示義二. 初約五門正

釋二. 初正釋三. 初標. 二菩薩下釋二. 初約前

爲四門二. 初與示. 二諸菩下結益. 然此四門

□是三諦. 空門眞諦有門俗諦. 兩亦雙非卽

中道遮照. 旣三諦相卽故四門互融. 三諦四

門一心本具. 旣知相卽各說何妨. 俱達心源

中              欄

咸稱不二. 專用此意統而括之. 方識斯經不

二大旨. 隨四悉檀逗機等者. 旣自行因斯開

悟. 是以還說己法以示他人. 二於其下顯今

爲第五. 此第五門豈離前四四不可說. 故名

第五. 又若約觀以明. 則三諦俱照成前四門.

三諦俱亡成今第五. 亡照體一廓爾無寄. 淨

名杜口豈離斯乎. 損至無損可以意得. 三故

此下結. 二料簡二. 初問. 二答二. 初明五門俱

敎. 二約四悉結成二. 初約前三後一釋. 注云

云者. 此四悉檀□約理說. 隨機暫異定無淺

深. 二亦以下約前後俱四釋. 旣是相成故前後

俱四. 無言有說四益何殊. 要其所歸同歸于

道. 二引二論證成二. 初證成四門二. 初引論.

二若實下釋義二. 初釋門義. 二如是下示得

失. 邪見火燒故者. 夫火不取則有溫身熟食

之功. 取執則有焦肌爛手之禍. 合法可知. 二

若因下結示第五二. 初結. 前生後二. 此無下

望上顯意. [&FFFF]#溪云. 亦是別擬圓敎者. 上已判

諸菩薩屬別敎竟. 故不可說屬圓敎釋也. 此

亦一往隨文判耳. 若三十二人從遠意說. 所入

亦是不可說也. 得圓意者者. 上來亦判三十二

人一一相通卽成圓義. 故今此中得作此釋.

不可說門亦如是者. 別圓四門各有第五不可

說故. 故不可說. 其門亦通. 遍攝一切方屬圓

門. 二無言下別示無言二. 初通示六種二. 初

約內外通明五. 初長爪二. 初正示二. 初明邪

計. 長爪卽摩訶拘□羅此云大膝. 舍利弗舅

也. 由來論勝於□. 懷舍利弗論則不勝. 知所

懷者智. 寄辨尙爾何肉出胎. 卽棄家往南天

下              欄

竺讀十八經. 誓讀不休無暇剪爪. 時人呼爲

長爪梵志. 學說還家問甥所在. 人云爲佛弟

子. 卽大□慢. 我甥八歲聲震五竺. 彼沙門者

有何道術誘我□子. 徑往佛所思惟良久. 不

得一法入心. 語佛言. 一切法不受受卽安義.

此言一切法我皆能破使不得安. 故言一切法

不受. 毒氣者卽三毒心中妄計也. 應云皆三

毒. 文中作云毒字誤也. 二佛心下顯佛破. 佛

心無三毒者顯佛慈心破彼邪執. 汝之下正出

佛破. 先牒彼計反問定之. 汝之不受者牒彼

計也. 汝見是受不者反問. 謂汝起不受之

見. 汝內心爲安受此見. 爲不安受此見. 若見

下出佛難意雙破彼執也. 先破受次破不受.

初意者. 若汝此見安受於心. 何得一切不受.

以汝見心亦在一切法中故. 次破不受者. 應

云若見不受. 今云不見者語倒也. 汝見若亦

不受何得見他有受. 便欲破之旣執己破他.

驗知汝心有受汝受於受者. 汝心受於不受

之見. 此見卽受. 故云汝受於受. 受卽苦諦者.

受有三受. [&FFFF]#喜卽樂受. 毁瞋卽苦受. 不[&FFFF]#不

毁起癡卽捨受. 樂受有壞苦. 苦受有苦苦. 捨

受有行苦. 故云受卽苦諦也. 流轉生死者由

集感苦受五道生. 故云具受諸受. 云何下佛

結責也. 二故知下簡非. 二犢子三三藏四通

敎五別圓. 二約正敎點示. 二今此下別顯今

義二. 初約文示義二. 初別圓對辨. 此以諸聖

各入則成別義. 故使文殊卽亦成別. 若約一

一互通卽成圓義. 今卽亦圓. 一往暫分此圓

前別. 二往明義前後該通. 雖作別釋以圓爲

經數: 一七七九

經名: 維摩經略疏垂裕記卷第十

頁數: 八四四

上              欄

正. 二取文下徵文顯含二. 初徵文總立. 文殊

旣云一切法不可說等. 故知一切包收四敎

及以外道之法悉不可說也. 若爾何謂文殊

談圓不二耶. 正由包收凡小方顯圓門. 卽是

一心本具十界六凡四聖. 凡對外道聖收四

敎. 九界卽佛. 咸卽空中. 故俱不可說. 圓融之

旨於斯現矣. 二如涅下引經釋成二. 初引涅

槃正明. 今以生生句屬凡夫者. 卽收長爪犢

子. 生不生卽收藏通. 世諦死時者卽見思破

也. 不生生卽別敎十行. 亦收通八地. 初出胎

時者. 此以塵沙惑破道種智生名出胎也. 故

知下結示. 世間卽邪外. 出世卽四敎. 百界一

心何所不攝. 二引法華助顯 二. 初正約圓釋.

諸餘法者卽前三敎及邪外等. 此權卽實名

體內權. 無非佛法. 故使七方便人無能測量

言辭相寂者. 十界權實咸皆寂滅. 二簡下例

簡二敎. 二復次下結前起後. 三維摩默然三.

初文殊問. 次淨名黑然. 三文殊歎. 三聞品得

益

香積品   初釋題二. 初正釋題. 今依正

報勝人者. 今依憑正報以立品名. 擧正報以

收依果也. 佛超一切故曰勝人. 二明來意. 二

解文二. 初分科. 二第二下隨釋二. 初身子念

食二. 初正釋念食. 諸佛至不餐者. 以佛內證

中道故不偏中. 以表之也. 毘羅三昧經甁沙

王問佛. 何故日中佛食. 答云早起諸天食. 日

中三世諸佛食. 日西畜生食. 日[&FFFF]#鬼神食. 佛

制斷六趣因令同三世佛食. 二懸示譏訶. 此

大士譏訶二. 初分科. 二隨釋五. 初譏. 經云八

中              欄

解脫等者. 生公云. 八解脫以不淨觀居初. 而

食是不淨之物. 旣以體八爲懷者. 豈有欲食

之情哉. 二許食. 三遣化請二. 初分科. 二今言

下隨釋四. 初入三昧三. 初入三昧. 二現請飯

之國. 以香詮理者. 達香由心造. 卽香是心香

具三千. 卽空假中故云詮理. 亦有一乘之化

者. 大論三十八云. 有佛國土爲一乘說法. 純

以菩薩爲僧. 有佛土聲聞菩薩雜爲僧. 如阿

彌陀佛國. 菩薩僧多聲聞僧少. 三十衆皆見.

二遣請飯二. 初分科. 二隨釋. 五段如文. 亦有

得義者. 妙理當顯大用卽彰. 三到彼問訊二.

初分科. 二隨釋. 諸段悉如文. 四□飯而還二.

初分科. 二心誡下隨釋. 皆如文. 四命大弟子

共食二. 初分科. 二隨釋. 皆如文. 經云限意

者. 捨事心理名爲限意. 無悲自度亦名限意.

經云經不可盡者. 以心無盡故飯亦無盡. 心

性究顯有斯大用. 芥納須彌其事類也. 經云

猶故不賜者. 方言云□[&FFFF]#盡也. 而字通三體.

賜□□俱訓盡也. 古經作賜不須輒改. 四二

土佛行化二. 初懸談義旨三. 初總示來意. 二

然機下別明起敎二初明二. 土起敎二. 初明

別對二土. 二今但下起敎互通三. 初[&FFFF]#別略

斥. 未必全爾者. 未必穢土定用音聲. 淨士定

用香味也. 二何以下徵釋互通二. 初明聲敎

通淨土. 二若耳下明香味通穢土二. 初正明

通穢. 二例如下引例釋成. 三今正下結示別

意. 而判淨穢者. 旣現國是淨. 復以香味爲敎.

故對此穢土音聲爲敎以判兩別. 二約身飯

釋疑. 三料簡正旁二. 初明彼土香正味旁. 二

下              欄

今娑下爲化此方二塵俱至二. 初明俱至所

以. 正助兩門者. 香正味助. 二引例釋義二. 初

喩藥. 有通別者. 通卽飮食別卽大黃等. 準律

凡有四藥. 故律□云. 報命支持勿過於藥. 藥

名乃通. 要分爲四. 言時藥者. 從旦至中聖敎

聽服事. 順法應不生罪累. 言非時藥者諸雜

漿等. 對病而設時外開服限分無違. 七日藥

者約能就法. 盡其分齊從以日限用療深益.

盡形藥者勢力旣徵. 故聽久服方能除患. 形

有三種. 一盡藥形. 二盡病形. 三盡報形. 今言

通藥卽前三種. 別藥卽是盡形. 外來內發者.

湯火刀杖名外來病. 四大增動名內發病. 更

加餘味者. 四分云. 一切鹹苦辛甘等不任

爲食名盡形藥體. 善見云. 一切樹木及草根

莖枝葉爲食不任者盡形服之. 卽今云. 大黃

巴豆也. 二今正下合二. 初正合前喩. 以通譬

正以別譬助. 二若利下更作譬釋二. 初正釋.

二同是下結示. 二此間下明此土聲色正旁.

二此中下隨文正釋二. 初標示. 二正釋二. 初

此問彼答二. 初此淨名問. 二彼菩薩答. 卽大

乘木叉者. 一止一作咸卽心性. 法鼓經曰. 心

無盡故戒亦無盡. 二彼此答二. 初分科. 二

今言下隨釋六. 初問二答二. 初開五乘化剛

强衆生三. 初總答. 二別答二. 初懸示菩薩但

處中者者. 謂列在人天之後聲聞緣覺之前

也. 三應供者見修無學也. 五佛子者四果支

佛也. 二就人下正釋五乘四. 初人乘. 意爲一

飮酒者. 以因醉動心三毒重. 故意口不開. 至

爲三者. 意口細故合身業[&FFFF]#故開. 二天乘. 三

經數: 一七七九

經名: 維摩經略疏垂裕記卷第十

頁數: 八四五

上              欄

業委開成十善法. 秉持旣細故感天報. 此名

通因. 更加餘行及以禪定以爲別因. 故有諸

天果報不同. 如正法念經說. 經云. 是殺生是

殺生報者. 卽華嚴云. 殺生之罪能令衆生墮

三惡道. 後生人中得二果報. 一者多病. 二者

短命. 餘九因果悉如華嚴經云. 無義語者華

飾美言. 苟悅人意名無義語. 三菩薩乘. 四聲

聞支佛乘二. 初約三學正釋三. 初學. 經云

是應作是不應作者. 疏解已明. 今更助釋. 是

應作者是作持. 止則成犯. 是不應作者. 是止

持. 作則成犯. 波逸提等者. 南山云. 義□云

墮. 十誦云. 墮燒煮覆障地獄故. 七聚者一波

羅夷. 二僧殘. 三偸蘭遮. 四波逸提. 五提舍

尼. 六突吉羅. 七惡說. 三種□磨懺者. 一心念

法. 二對首法. 三衆僧. 法心念者發心念境. 口

自傳情非謂不言而辨前事. 對首者謂各共

對面秉法也. 衆法者四人已上秉於□磨. 此

三略明. 若曲枝分則有八種. 心念有三. 一但

心念唯得自說. 有人亦成數列三種懺. 輕吉

羅說戒座上發露及六念也. 二對首心念

謂. 本是對首之法. 由界無人佛開心念且引

七種. 四分中有安居. 十誦有說淨受藥受七

日. 五分有受持三衣及捨三衣. 善見受持[&FFFF]#

也. 三衆法心念謂. 本是僧秉. 亦界無人故開

心念. 四分說戒自詳. 外部受僧得施及亡人

衣. 對首法有二. 一但對首. 以是別法不開僧.

用界雖成衆亦自得成. 總依諸部有二十九

受捨三衣[&FFFF]#尼師壇及受捨百一供身具捨

請捨戒受依止法衣[&FFFF]#藥說淨受藥受七

中              欄

日安居與欲懺波逸提懺輕偸蘭懺提舍

尼懺重吉罪發露他重罪及自發露. 六聚僧

殘中白捨行法. 自行行法自僧殘諸行法白

入聚落尼白入僧寺尼請敎授作餘食法. 且

論略爾. 二衆法對首同前衆法心念也. 衆法

有三. 一者單白. 事或輕小. 或常所行. 或是嚴

制. 一說告僧使成法事. 二者白二. 由事參涉

義須通和. 一白牒事告知. 一□磨量處可不.

便辨前務通白及□磨故云白二. 三者白四.

受戒懺重治擧訶諫. 事通大小. 情容乖舛

自非一白告知. 三法量可焉能辨. 得以三□

磨通前單白故云白四. 又作法等如優婆離

章. 二定學三慧學二. 初釋有漏無漏二. 初牒

經通解. 二從此下約三乘別釋三. 初標. 二修.

此下釋三. 初菩薩如菩薩戒中說者. 卽菩薩

善戒經中備明菩薩行六度. 破六蔽. 於一一

度皆具四事. 一者修道. 二者莊嚴菩提. 三者

自他利益. 四者得後世大善果. 因論破蔽遂

指彼文. 若梵網戒乃是別圓菩薩. 非藏通也.

應知藏通但[&FFFF]#篇聚. 故大論云. 釋迦法中無

菩薩僧. 文殊彌勒皆聲聞衆中依次而坐. 蓋

謂此也. 今文於二乘中戒定總說. 慧學分三

正是此意. 故知非但戒同所修禪定亦同二

乘. 但以慧勝故稱大乘. 人或昧之遂指梵網

以爲四敎菩薩戒法. 法華玄義行妙之初點

示甚顯. 二聲聞. 三支佛. 三雖約下結. 二是正

下釋下諸句. 二問下簡戒慧通局. [&FFFF]#溪云. 菩

薩在俗非僧數攝者. 若藏通三乘不別立戒.

具如法華玄義中料簡. [&FFFF]#溪旣云藏通三乘

下              欄

不別立戒. 故知疏文且通. 總而指兼含別圓

菩薩也. 以淨名答彼菩薩說釋迦開五乘必

該一代. 是則二乘通兩. 菩薩該三. 疏文從省

且從三藏. 此中答意復該別圓. 是故[&FFFF]#溪還

指法華玄文料簡之相. 故彼文云. 他云梵網

是菩薩戒. 今問是何等菩薩. 彼若答言是藏

通等菩薩戒者. 應別有菩薩衆. 衆旣不別戒

何得異. 又若別明菩薩戒. 何等別是緣覺戒.

今明三藏三乘無別衆. 不得別有菩薩緣覺

之戒也. 若作別圓菩薩解者可然. 何者三乘

共衆外別有菩薩. 故別有戒. 問三乘衆外別

有菩薩戒者. 緣覺戒云. 何答三乘衆外無別

緣覺. 三結答. 二譬顯中經云[&FFFF]#戾. 或作籠同

祿公反. 戾三蒼作[&FFFF]#. 同力計反. 狼戾也. 剛强

貌也. 經文有作□. 力[&FFFF]#反. 悲吟貌. 非今所

用. 四淨名述成二. 初分科懸示. 勞謙者易曰.

勞謙君子萬民服也. 王弼云. 承上綏下勞謙

匪解. 二言此下隨文釋義二. 初總歎二. 初略

釋. 二如下廣釋二. 初淨穢對論二. 初引論示

義. 此間下示義也. 二就下約譬顯勝二. 初立

譬正明二. 初退敵治病喩二. 初喩二合. 二接

賤濟乏喩二. 初喩. 捐施無幾者. 捐猶捨也幾

多也. 位在方伯者. 王制曰天子百里之內以

共官. 千里之內以爲御. (謂此地之田稅所給也. 官謂其文書財用也. 御謂衣)

(食)千里之外設方伯. 五國以爲屬. 屬有長. 十

國以爲連. 連有師. 三十國以爲卒. 卒有正. 二

百一十國以爲州. 州有伯. (屬連卒州猶聚也. 伯師正亦長也. 凡長皆因賢)

(侯. 爲之殷之州長曰伯. 虞夏及周皆曰牧)八州八百五十六正. 十八師

三百三十六長. 八伯各以其屬. 屬於天子之

經數: 一七七九

經名: 維摩經略疏垂裕記卷第十

頁數: 八四六

上              欄

老. 二人分天下以爲左右. 目二伯. (老謂上公. 周禮曰. 九命作)

(伯. 春秋傳曰. 自陝以東周公主之. 自陝以西召公主之)二合. 遂得發眞斷結

者. 此入聖位如爲方伯. 若在聖位則如高遷.

二用下結示經意. 二若作下四土傳望二. 初

傳示輕重. 二今取下結示經意. 二歷別十事.

五更問此土菩薩行二. 初牒經文總解. □者

肉之凸病. 二約乘戒判釋二. 初標示. 二大乘

下正釋[&FFFF]#溪云. 但戒急而無乘者明無大乘.

六淨名答. 經等心衆生者. 等心尊彼不分怨

親

菩薩品  初重分大科二. 此二下三總明

來意. 三菩薩下別解二品二. 初淨名掌擎大

衆同入庵園歸佛二. 初釋題. 二就此下解釋

二. 初兩意分經. 蓋大師異時分文. 故章安具

錄之也. 二初爲下隨文釋義二. 初分科二. 初

同下隨釋也. 下去經科已在疏文不煩委錄.

用前七日爲方便者. 卽小乘七方便也. 五停

合一. 總別念爲二. 幷四善根七也. 四處辨消

者聖三凡一也. 故云七日乃消者. [&FFFF]#溪云. 用

前事解七日之文. 爲理解中之前方便. 若入

發心者. 正指方等起[&FFFF]#大心. 爲法華入位之

方便也. 二復宗說佛國因果二. 初懸談義旨

二. 初總示二章對上五意. 五重之中兩意者.

於前釋題五意中. 此當初二兩意. 初云大士

助佛闡揚化功已畢須還佛所. 次意云. 佛初

明佛國因果. 大士助宣此義. 須歸佛所復宗

明義. 二上開下科對佛國以顯復宗. 上開宗

者卽佛國品也. 說文云. 開張也. 廣雅云. 宗本

也. 初品張佛國之宗本. 明淨土之旨義. 故曰

中              欄

開宗. 此中復宗者中間諸品別論餘法爲顯

佛國. 所爲旣訖還歸佛所. 復本所說佛國之

義. 故使文節與上符合. 二上果下隨文釋義

二. 初明佛土. 不同起根各異二. 初復宗說果.

明佛國佛事不同二. 初正明果三. 初配上總

明二. 初擧前示同二. 初明四義符同. 二良由

下示不次第意. 文中先述意. 次類如去類顯.

名異義同者. 三周名異. 開權義同. 類今四段

名殊佛國義一. 三十六問者. 卽長壽品初迦

葉童子發問也. 古來分問開合不同. 或三十

二四六等殊. 卽問云. 何得長壽等也. 義相主

對. 名字不同者. 佛以一十二品答三十六問.

其有名義主對者. 則以長壽品答云何得長壽

問. 金剛身品答金剛不壞身問等. 復有一品.

而答多問則是名字不同也. 義意若正等者.

但取與問意合. 不責名異. 此中下結例也. 以

今四段對上開宗. 雖不次第同顯佛國. 二今

第下約今正對. 二此中下隨文別釋四. 初釋

上第四何法起根二. 初正釋三. 初[&FFFF]#意總釋

二. 初明六塵具法悉可起根三. 初總示根塵.

二若毘下對小顯大二. 初小乘明眼色用劣.

二大乘明眼色該通. [&FFFF]#溪云. 豈可將此毘曇

以難法華. 信知但是不了之敎. 定不可依. 又

今毘曇師若聞斯語. 豈不撫掌. 三故大下引

證結成二. 初引證六根. 二當知下結成具法.

二今將下明諸國從勝各用一塵二. 初正明

從勝. 二如此下以此例餘. 二光明下牒文別

解. 何但他國等者. [&FFFF]#溪云. 此土尙有光明爲

事. 何肉餘土正用光明. 如思益所辨者. 彼經

下              欄

云. 又如來放光名曰能捨. 佛以此光能破衆

生□貪之心. 能令行施. 又光名無熱. 能被破

戒之心令持禁戒. 又光名安和. 破瞋□心令

行忍辱. 又光名勤修. 破懈怠心令行精進又

光名一心. 破妄念心令行禪定. 又光名能解.

破愚癡心令行智慧廣. 如初句. 又放四儀一

切法光亦如是. 小乘中或言光到觸者. [&FFFF]#溪

云. 到而方觸也. 不到觸者謂. 不到不觸. 縱非

不到亦非益相. 如須扇多佛等者. 大論明. 此

佛朝成道[&FFFF]#入滅. 故留化佛度衆生也. 四大

菩薩至功德者. 法慧菩薩在□利天說十住

功德林菩薩在夜摩天說十行. 金剛幢在兜率

說十向. 金剛藏在他化說十地. 不可定判. 安

在化人者. 謂菩薩作佛事之言. 不可定作化

菩薩消釋. 以華嚴四菩薩是實非化. 亦是用

菩薩爲佛事故. 故屬下雖化實不同俱屬起

根也. 此間亦坐菩提樹得道者. 此本尼拘律

陀樹於下得菩提. 故因以爲名. 智論云. 樹下

思惟如佛生無憂樹. 成道菩提樹. 轉法輪吉

祥樹. 入滅娑羅樹. 行者隨諸佛法常處樹下.

或現常身者卽丈六身. 是常所現也. 故大論

四十四云. 釋迦文佛常光一丈等. 夢幻十喩

者. 經文但七而無城化空三也. [&FFFF]#溪云. 肉復

十喩本喩於空. 此亦空爲佛事耳. 菩薩得有

者. 於空見不空故. 以十喩爲□相者. 暹云. 光

統以四宗判敎. 一因緣宗指毘曇六因四緣.

二假名宗指成論三假. 三□相宗指大品三

論. 四常宗指涅槃華嚴等常住佛性本有湛

然. 若佛不示至能知者大論文也. [&FFFF]#蟲者[&FFFF]#

經數: 一七七九

經名: 維摩經略疏垂裕記卷第十

頁數: 八四七

上              欄

亦作昆. 禮記曰. 昆蟲未蟄不以火田. 鄭玄云.

昆明也. 明蟲者得陽而生得陰而藏. 故曰[&FFFF]#

蟲也. 三廣說下指廣結略. 二齊此下總結. 二

釋上第三明入佛慧二. 初分科總[&FFFF]#. 二但諸

下隨文正釋二. 初善門. 二惡門. 女人示貪欲

者. 舊經第四十二云. 善財童子至險難國大

莊嚴城婆須蜜多女所. 白言我已發菩提心.

未知云何學菩薩行. 修菩道. 答言. 我已成

離貪欲實際法門. 故天見我我爲天女. 人見

人女. 乃至非人見我爲非人女. 若欲所纏來

我所者爲其說法. 皆悉離欲得無著境界三

昧. 見我得歡喜三昧. 與我語得無□妙音三

昧. 執我手得詣一切佛刹三昧等(云云). 凡夫

爲此墮落者. [&FFFF]#溪云. 總云世人多分之相. 豈

可和須蜜令人墮耶. 此少唯益. 滿足王者. 新

經名無厭足王. 舊經四十一云. 善財至滿幢

城滿足王所. 見無量衆生犯王法者. 身被五

縛或斷手足或截耳鼻乃至以火焚之. 善財

懷疑. 虛空有天告之. 勿疑. 卽詣王所白言. 我

已發菩提心未知云何學菩薩行修菩薩道.

答言. 我成就菩薩幻化三昧法門. 十惡衆生

不可敎化. 我爲調伏令解脫. 故化作人衆種

種苦治. 令捨十惡發菩提心. 當知我身口意

乃至□子不生害心. 何肉人耶. 見婆羅門者.

舊經四十云. 善財至進心國方便命婆羅門

所. 時婆羅門修諸苦行心一切智. 四面火聚

猶如大山. 中有刀山高峻無極. 從彼仙上自

投火聚. 善財白言. 我已發菩提心未知云何

學菩薩行修菩薩道. 答言. 汝今若能登此刀

中              欄

山投火聚者. 菩薩諸行悉皆淸淨. 善財疑念.

十萬梵王在虛空中告. 令勿疑. 爾時善財卽

登刀山自投火聚. 未至中間卽得菩薩安住

三昧. 旣至火焰復得菩薩寂靜安樂照明三

昧. 旣新經六十四云. 伊沙那聚落勝熱婆羅

門也. 三旣善下結示顯意. 三釋成下結顯經

意. 結撮始終者. 初品始明淨國. 二釋其意二.

初[&FFFF]#意分科. 方便至之土者. 方便曲巧也. 曲

巧隨緣示現三土. 隨緣不變同一寂光. 鏡像

器飯喩意可識. 二今就下隨文釋義四. 初就

虛空結釋二. 初約佛國. 譬文與此對釋二. 初

擧譬. 二此言下合法. 二今此下約佛國. 法文

與此對釋三. 初牒上四番. 二雖下約土正解

二. 初約事理消經. 二今四下明寂光體遍. 三

是故下結成今意. 二略明身智. 萬延量者. 延

謂由延. 亦由旬耳. 三廣明身智二. 初對前辨

示二. 初約廣略相對. 二約思議不思議相對

二. 初明二諦俱異. 二何以下徵釋相狀. 初釋

三藏二諦相. 次極智下釋圓敎二諦相. 二今

十下正釋經文二. 初約不思議明俱等. 文中

牒經消釋小不次第. 對經可見. 應以同等二

字逆通諸句. 文中□約二身釋等. 以諸佛俱

有二身. 所以諸句同等性等者. 性應作姓. 卽

釋經文種姓二字也. 刹利婆羅門者. 諸佛應

世不出二姓. 世尙威勢者則生刹帝利姓中.

如釋迦果也. 世尙德行者則生婆羅門姓中.

如彌勒是也. 法身之性等者. 以性釋種姓義.

亦是以事表理. 習種至妙覺者. 果由因剋. 故

遍列諸性勝應至衆生者. 此勝應卽他受用

下              欄

報也. 二此之下約互相釋結用義. [&FFFF]#溪云.  此

之身智等者旣可以土釋身. 卽可以身釋土.

四約三號二. 初分科二隨釋二. 初正釋三號

三. 初釋三□三佛陀二. 初約思議. 二約不思

議. 二釋多陀阿伽度. 亦先思議次不思議. 於

眞如之理者卽三藏偏眞也. 三釋佛陀例前

二釋也. 疏文從略. 於前科不思議中明之耳.

釋請法中. 隨其靜亂者. 靜用文如彼國. 亂用

武. 如此國. 權道有疑者. 大論四十三云. 菩薩

二種. 一者有慈悲多爲衆生. 二者多集諸功

德. 樂多集功德者至一乘淸淨無量壽國土.

好多爲衆生者至無佛法僧處. [&FFFF]#歎三寶之

音令彼國菩薩卽第二人. 故於權道有疑也.

問豈有無慈悲名菩薩耶. 答慈悲無異俱化

衆生. 期心早晩有殊耳. 故大論四十五又云.

有先自成就功德然後度衆生者. 有先成就

衆生後自成功德者. 今彼菩薩卽是先自成

後度生. 一往對此土菩薩卽當先成就衆生

人也. 二往此土具有二人. 卽三根出假是[&FFFF]#.

今彼國菩薩則當眞出假人. 二佛爲說二. 初

對上分科二. 初對上佛國. 二今就下正分今

文. 二釋中下隨釋三. 初總標勸學. 二釋二. 初

略釋. 二廣釋三. 初明不盡有爲二. 初標二. 釋

三. 初約句總標. 二今言下牒前示義二. 初大

師正釋二. 初正明二義二. 初約中道示義. 二

俗諦下約二諦解名二. 故盡下對上釋成二.

初對佛國釋成. 二私問下章安私解. 問意者.

彼九百萬菩薩旣來此土. 以香益物. 則已能

雙流. 何故始問. 答意者. 彼諸來菩薩中有權

經數: 一七七九

經名: 維摩經略疏垂裕記卷第十

頁數: 八四八

上              欄

有實. 故以權引實者. 爲引利心實行示益物

之儀. 故使無生大士權設斯問. 以實隨權者.

彼初心實行雖未有雙流之用. 以權神通所

攝故能隨來. 三文中下隨難略解. 子在難者

喩衆生在生死. 父母在宅如菩薩在禪定. 慈

念衆生不以寂靜爲樂. 故云如地獄. 云云者

諸皆可見也. 經云不輕未學敬學如佛者. 未

學當學所以不輕. 已學當成故敬如佛. 經云

見來心者. 爲善師想者. 本無施意. 因彼來心

發我施. 以則於我爲師. 故起師想. 不住無爲

中. 經云. 修學無起不以無起爲證者. 諸法緣

會而有. 緣散而無. 何法生有待緣而起乎. 此

觀空觀之別門也. 三疊釋二. 初離文通宗二.

初對佛國顯復宗二. 初對上釋成二. 初[&FFFF]#前

佛國. 二今燾明今釋成二. 初明三段相由. 以

前不盡有爲成佛國橫. 不住無爲成佛國□.

又今二段各含橫□. 故疏不的對. 今疊釋成

佛國結釋橫□. 二示前後互辨. 此示今段與

兩科□互耳. 二今言下徵文略解二. 初約雙

照正解. 二若三下約身智釋成. 二就此下約

權實示疊釋三. 初約四雙分文. 知病識病者.

總略名知委辨曰識. 二約此下約權實廣解

二. 初正辨三種權實. 或說權爲實者. [&FFFF]#溪云.

卽是藏通三種眞也. 或說實爲權者. 含中入

眞也. 此等對圓□名化他. 故下文云. 約此判

思議不思議. 此是通敎及二八中之眞俗也 .

或於權中而辨權實者. 以說權爲實故權中

有實. 或於實中等者. 以說實爲權. 故實中有

權. 逗機淺深者二敎則淺. 含中則深. 二約此

中              欄

下廣歷諦敎釋義二. 初歷二諦三. 初標. 二若

是下釋三. 初自行權實. 二自行化他三. 初雙

標. 二何故下雙釋二. 初法故言三人等者. 大

品文也. 以三乘中利根見中道故. 故知含中

在眞. 謂說眞諦者. 彌勒旣以見中爲眞. 則是

論偏空. 正當俗諦. 卽複俗中幻有卽空也. 故

使五百聞俗謂眞. 雖不彰至其義者. 謂大品

但云三人同斷. 大經但云謂俗爲眞. 而宛有

中道義也. 已如向釋. 若通別敎圓敎等者. [&FFFF]#

溪云. 別敎有時屬於化他. 有時亦得將爲自

行. 有時亦得名爲自他. 二見空下譬. 三日月

下合. 三若菩下雙結. 三化他權實二. 初標. 二

何以下釋二. 初約空石喩釋相. 二但思下對

不思議辨異. 所以更對不思議辨相者. 以化

他純用藏通. 則但是思議. 其利根者. 於通眞

見中理. 則成不思議. 若約利根還同自行. 化

他權實義旣相涉. 故須辨相. 文爲二. 初正明

思議二. 初重擧前喩. 稍稍消磨喩漸. □盡金

現喩頓. 卽是斷見思盡受中道接故得名頓.

二思議下合喩釋相. 先正合前喩. 如一切下

更以譬顯. 此取行人體物淺深以喩□一思

議. 其利根頓見中道. 文中云生滅無生之言.

悉取體物之解以喩悟理淺深耳. 非是約法

也. 智之下者見森羅是四大. 如藏敎但見無

常. 智之中者見森羅生滅. 如通二乘及鈍菩

薩. 但見卽空. 如生滅至眞諦者. 此是智之上

者見森羅是空. 喩利根人. 卽見中道. 旣對中

下. 任運是上. 故不云上耳. 此豈非漸頓也者.

以喩明之. 宛見思議中有頓義. 旣有於頓則

下              欄

亦屬不思議. 但約菩薩. 元始化他說於二敎.

唯是思議頓見由根. 故使二敎但是化他權

實. 而敎下旣有受接之理. 不得不辨故此明

之. 二對辨不思議二. 初約喩正明. 如如意珠

者. 珠喩一心. 能爾諸寶. 喩一心隨緣變造十

界. 珠雖無寶而具寶性. 以喩心性本具百界

三千依正之性. 名爲理造. 不假隨緣. 理常造

故. 故知此造卽具異名. 畢竟無所有者. 雖無

所有而有寶性. 若謂無性他應雨寶. 何須摩

尼. 不思議下合喩也. 而能眞俗具足者. 不當

有無. 有無自爾. 何以故. 俱實相故. 實相法

爾. 具足諸法. 諸法法爾. 性本無生. 一切眞俗

者卽前三敎二諦也. 悉在十界所收故. 二若

約下寄(此下落紙也. 從菩薩行品末至阿褒品中)初總答二. 初釋經文

二. 初總別釋文二. 初總. 二別觀. 己心性旣是

實相者. 實相必諸法. 諸法必十如. 十如必十

界. 十界必身土. 身分假實故有三千. 是故三

千同在心地. 與佛心地三千不殊. 方乃名爲

三無差別. 方曉今經觀身實相. 故云卽是. 至

義齊也. 且迷中之理尙齊妙覺. 而肉等覺悟

中之理. 而肉妙覺佛. 佛道齊. 若曉觀心前二

可了. 譬如人射法者. 始學射者卽期中的中.

自親[&FFFF]#始觀心性. 卽與佛齊. 悟自淺深此用

首楞三昧喩也. 彼經上卷佛告□意. 譬如學

射. 先射大□次射不□. 次學射的次學射杖.

乃至學射一毛. 射一毛已學射百分毛之一

分. 能射是已名爲善射. 經文具以欲學首楞

嚴先當學愛樂等一法合之. 彼存次第. 始學

射□. 今約不次卽從初射的中有親[&FFFF]#. 始[&FFFF]#

經數: 一七七九

經名: 維摩經略疏垂裕記卷第十

頁數: 八四九

上              欄

終親. 以喩圓觀. 二若正下結示觀法. 二所以

下對問顯意二. 初明因身顯土. 二他下示所

居眞國二. 初他解. 二今釋二. 初明法身有土.

二故金下引經證成. 二別答二. 初釋觀三世

二. 初正釋經文. 如見有未來之法等者. 此語

過去法未至現在時. 故云未來之法可得. 是

有邊無邊者. 牒凡夫妄執有過去也. 此卽外

人妄計謂. 過去有邊無邊現在常無常未來

如去不如去. 乃至各加兩亦雙非. 約三世五

陰共成六十. 不離斷常卽六十二見也. 大論

大經幷疏及輔行等處處明之. 今意者若過

去實有可同外計. 今旣本空其計安是. 下明

後際不去現在不住. 例之可知. 二他解下對

古示義二. 初約位辨常二. 初[&FFFF]#古. 二明今. 若

解今意方曉大經二鳥雙遊之旨. 文爲二. 初

明金剛前自行故常. 適今者始今也. 凡夫□

常. 何肉分聖. 二金剛後約化他故無常. 然約

自行亦有無常. 以元品無明未斷故. 今此且

就化他明之. 妙覺極果尙示八十無常. 豈肉

分常而不示乎. 二示應化異二初古明應化

義同二今明應化體別. 二釋不觀色等者. 向

如訶須菩提者. 弟子品云. 其施汝者不名福

田. 供養汝者墮三惡道. 如慰喩者. 卽經云. 須

菩提取[&FFFF]#勿懼等. 訶則以大聖小. 故非福田.

慰則小乘聖人是界內福田也. 釋三世偈者.

云本無今有本有今無. 三世有法無有是處.

古人多解. 今家正義唯約三諦. 卽眞而俗是

本無今有. 卽俗而眞是本有今無. 卽邊而中

是三世有法無有是處. 又卽一而三. 卽三而

中              欄

一. 三一卽非三一. 以消四句釋然大觀. 佛於

大經四出宣說. 故使古人名四出偈. 若知三

諦一心則統乎一經. 何止四出貫乎一代. 何

止一經包乎十方. 何止一化該乎三世. 何止現

在. 卷多歸一唯指自心. 自心本無諸義安在.

無不離有衆說炳然. 故知四出亦且隨機證

義爲便耳. 二身子問應身二. 初[&FFFF]#意分科. 二

隨文釋義如文. 二明所居淨國二. 初[&FFFF]#意分

科. 二分言下隨文釋義. 經阿迦尼□或作貳

□或作尼沙□或言尼師□. 皆梵音輕重耳.

正言阿迦□瑟[&FFFF]#. 譯云質□. 色究竟. [&FFFF]#[&FFFF]#佳

反. 七身子稱歎二. 初正釋經文. 二若依下硏

謹顯意. 若依此語者六番歎福深似流通也

法供養品     三流通分二. 初總[&FFFF]#分章

二. 初總[&FFFF]#二. 初指品標章. 二來通下擧名

解義. 二分章. 二就前下依文別釋二. 初

品分二. 初分科懸示二. 初總別分科. 二今

言下懸示品意二. 初正釋品名三. 初正釋.

二如下引證論. 第四云. 佛於摩伽陀國尼

連河側優樓頻螺聚落得菩提成就法身. 故

多住王舍. 報生地恩故多住舍[&FFFF]#. 二國之中

下顯法身勝也. 此經旣詮實相. 卽是諸佛法

身也. 故帝釋護持. 三護下例結. 二復次下護

持所以二. 初明今說[&FFFF]#請. 二若作下依敎判

人. 若依華嚴以十地對六欲四禪者. 帝釋是

二地菩薩. 率化群下者. 儀禮云. □率以敬. 鄭

玄曰. 率導引也. 二就歎下隨文釋義. 初歎法

二. 初分科顯實. 非法無以成人者. 由悟實而

成聖. 故非人無以顯法. 故人有神用方顯法

下              欄

勝. 二百千下隨文正釋. 覺心所護者. 卽是佛

護也. 八魔十魔如前記. 吾助爾. 喜者爾汝也.

二述其歎人二. 初分科懸示二. 初總別分科.

二所以下懸示義旨二. 初立疑徵起. 二正言

下依義答釋二. 初明福慧勝劣三. 初略示勝

劣. 生身之福不動不出者. 大論五十八云. 依

止者己身財物受者. 是法中取相心著. 生□

慢等煩惱. . 是名世間不動不出. 能動能出者.

論云. 動者柔順忍. 出者無生忍. 聲聞法中動

者學人出者無學人. 二故言下引論委明福

不趣等. 卽彌勒金剛般若論也. 福不趣菩提

者. 布施七寶如須彌山福也. 二能趣菩提者.

受持及讀誦. 此二趣菩提. 是故此二名爲了

因. 於實等者. 正明讀誦般若資於實相. 是故

持誦名爲了因. 故云於實. 降斯已外但名生

因. 生因者有漏因也. 故云於餘. [&FFFF]#溪云. 於實

下生了二因互比決者. 此約無了之緣無緣

之了. 當分各說. 豈有發菩提心者. 獨有緣因

而無了耶. 獨有於了而無緣耶. 若獨有者彼

此不成. 對緣而了了方成. 了緣亦如是. 三供

養對牒義酬問. [&FFFF]#溪云. 供養生身名生因者.

此約唯供色身之佛不聞法者. 或見生身唯

說小法. □名福. 不趣菩提也. 二金下引二經

證成[&FFFF]#溪云復次大品至諸佛爲怨者以小敎

中所不說故故無於罪福之緣. 二第四下隨

文釋義. 修行福多者. 隨便牒文耳. 應知□指

修行二字. 是述法行. 經云福多於彼則是總

顯信法勝前供養起塔耳. 經云. 如來等十號

者. 一切諸佛皆有通別兩號. 彌陀釋迦等是

經數: 一七七九

經名: 維摩經略疏垂裕記卷第十

頁數: 八五○

上              欄

別號. 如來等十是通號化相須分故立別名.

實德齊同故立通稱. 無虛妄名如來良福田名

應供. 知法界名正遍知. 具三明名明行足. 不

還來名善逝. 知衆生國土名世間解. 無與等

名無上士. 調他心名調御丈夫. 爲衆生眼名

天人師. 知三聚名佛. 諸天世人無能過者名

世尊. 如一微塵等者. 舊華嚴第三十六譬. 如

有一經卷如大千界所有一切. 無不記錄. 彼

大千等經卷在一微塵內. 時有一人出興於

世. 具足天眼見此經在微塵內. 作如是念. 云

何經卷在微塵內. 而不饒益衆生. 卽以方便

破塵出卷. 如來智慧具足. 在於衆生身中. 但

衆生[&FFFF]#倒想覆不知不見. 如來天眼觀已曰.

奇哉奇哉云何如來智在於身中而不知見.

我當敎彼覺悟聖道令離[&FFFF]#倒. 見如來智在

其身內與佛無異. 卽時敎彼修八聖道見如

來智. 信受實相等者. 信受卽名字. 修行通觀

行相似. 卽是至異名者. 三脫不縱不橫故稱

微妙. 三脫之法非凡小之思言議. 故稱不思

議. 故云異名也. 聞持前行者. [&FFFF]#溪云. 住前修

於果地功德. 具如止觀記. 注云云者. 具如第

一疏釋歎德中明六度也. 三種受者三土中

思惑也. 入涅槃般若者. [&FFFF]#溪云. 涅槃解脫也.

卽對般若而爲二也. 取於實相中道也今謂

圓觀實相卽住前修行入涅槃般若者. 由似

入眞. 得涅槃斷果. 般若智果. 卽是諸法不生

而般 若生. 亦是入理般若名爲住也. 是圓頓

漸三敎者[&FFFF]#溪云. 圓頓是圓. 漸是三敎. 故云

漸三敎也二十七賢聖者. 中阿含三十福田

中                      欄

經明二十七賢聖. 學人有十八. 謂信行法行.

信解見得身證家家一種子向初果得初

果二向. 二果三向三果. 及五那含. 謂中生

行不行上流. 無學有九謂. 思進退不退不

動住護慧俱. 五怖如前記. 三種生死者[&FFFF]#

溪云. 於變易中分出因緣. 示百句解脫者. 至

於極果方具百句. 若具百句豈唯百耶. 若具

一切何獨果耶. 若聞不聞者. 聞謂依聞而解.

不聞謂自思得解. 今據內修同名法行. 經云

得五神通者. 若據前得忍猶是相似位人. 未

得中道無漏. 故但五通. 若已入分眞則讓極

果無無漏也. 經云迦羅鳩孫馱者. 亦云拘留

孫. 此云所應斷. 卽賢劫第一佛. 在第九減人

壽六萬歲時出. 樓至卽最後佛. 在第二十增

劫中出世

囑累品   初對前辨示. 二囑是下正釋

經文二. 初釋題. 二就文下解文也. 優波[&FFFF]#多

者. 付法藏傳及阿育王經皆云. [&FFFF]#多於摩突

羅國說法. 魔王於說法處雨眞珠華瓔珞華

等化作白象. 七寶莊嚴化爲七人. 端正殊特.

擧會觀察無聽法者. 於三日中說法無一人

得道. 魔王歡喜. [&FFFF]#多卽入三昧觀之. 知是魔

作. 魔復以瓔珞著尊者頂上. 知已作念. 魔壞

正法. 如來何故而不調伏. 卽觀佛心知佛令

我調伏. 卽以蛇人狗三屍化爲瓔珞. 感魔王

至謂之曰. 汝與我□水感厚施. 今還以此用

酬贈汝. 魔大歡喜舒頸受之. 至其頸上還見

死屍蟲□欲出. 魔深厭惡語[&FFFF]#多曰. 汝今云

何以此死屍而繫我頸. 魔以神力去之不得.

下                      欄

心請諸天. 乃至梵王心脫此屍. 梵王曰十力

弟子所作我不能脫. 若歸依[&FFFF]#多容有得脫.

魔受梵敎至[&FFFF]#多所五體投地心脫三屍. 尊者

曰. 汝於正法[&FFFF]#作惱害. 然爲汝脫. 魔言受敎.

卽爲脫之. 爲無相佛者. 謂德齊於佛無相好

耳. 此褒稱之辭耳. 三若是下約人釋二. 初略

示. 二言深下廣釋二. 初起釋久行二. 初引無

行貼釋二. 初引彼經正明二. 初牒解深經

二. 初牒文引經. [&FFFF]#溪云. 言深經者引無行經.

貪欲是道者是也. 衆生無始與此三俱勤. 觀

衆生於玆取悟. 故云卽是. 一切諸經大旨悉

然. 不得意者. 以三爲是. 二指此下依經示義.

二彼經下重引勸誡二. 初重引經. [&FFFF]#溪云. 恐

人誤解. 故更引彼經. 深達此法者亦不破於

戒等. 二行人下明誡勸. 二實相下約四果結

釋. 二若能下對今文結顯. 二若樂下追釋新

學二. 初正釋根. 添小之乳者. 大經菩薩品云.

如牧牛女爲欲賣乳貪多利故加二分水. 轉復

賣與餘牧牛女人. 彼女得已復加二分. 轉復

賣與近城女人. 彼女復加二分賣與城中女

人. 彼女復加二分詣市賣之. 古師釋二牧女

譬弘經者. 女性諂曲譬弘者不能忘懷爲法

而多諂衆利. 故以牧女譬之. 初加二分者. 一

抄略此經. 二分爲多分. 第二加二分者. 一除

深妙語. 二安世諦言. 第三加二分者. 一抄前

著後. 二抄後著前. 第四加二分者. 一前後著

中. 二中著前後. 二如卽烏引事證二. 初引現

事. 二此中下引昔事二. 初正引昔緣. [&FFFF]#溪云.

此是往日沙彌者. 佛是和尙阿難是□梨. 二